ריימונד אבקסיס

ריימונד אבקסיס (נולדה בינואר 1943) היא זמרת ושחקנית ישראלית. זוכת פרס האקדמיה לטלוויזיה. אבקסיס נולדה וגדלה בעיר קזבלנקה שבמרוקו. אבקסיס החלה את דרכה כזמרת ששרה בעיקר בערבית, והופיעה מספר פעמים בארמונו של מלך מרוקו. עלתה ממרוקו עם משפחתה ב-1963 בגיל 20 והשתקעה באשדוד. לאחר לידת בתה יעל החלה להופיע כדי לעזור בפרנסת הבית ותוך זמן קצר הצליחה והתפרסמה בקרב יוצאי מרוקו בישראל. היא הפיקה מספר תקליטים בחברת קוליפון. בעלה נהרג בתאונת דרכים ב-1977 כאשר הסיע אותה להופעה, שלושה חודשים אחרי הולדתו של בנם השני אליאל. מאמצע שנות השמונים היא החלה לשחק בסרטי קולנוע בצרפת. בשנת 1986 ביצעה יחד עם חוה אלברשטיין את השיר "מה שלומך אחות" שכתבה עבורן נעמי שמר. בשנת 1998 שיחקה במספר פרקים בסדרה הטלוויזיונית "פלורנטין" ששודרה בערוץ 2, לצד: איילת זורר, קארין אופיר, אורי בנאי ואחרים. באותה השנה הופיעה אבקסיס במופע "פעמוני היובל". בשנת 2000 שיחקה בסרט "הבולשת חוקרת" בבימויו של מרק רוזנבאום. בשנת 2002 התארחה בסדרת הדרמה של ערוץ 2 ״טיפול נמרץ״ גילמה את רחל כהן אמא של רובי. בשנת 2003 שיחקה בסרט הקולנוע "המנגליסטים" עליו הייתה מועמדת לפרס אופיר, בקטגוריית "השחקנית הראשית הטובה ביותר". ב-2004 שיחקה בסרט "משהו מתוק", ובדרמה "אהבה זה כואב" ששודרה בערוץ 10, לצד דנה מודן ואסי כהן. באותה שנה השתתפה בצילומי סדרת הטלוויזיה "המשאית" ששודרה בערוץ 2, לצידם של זאב רווח ושלום אסייג. בשנת 2005 שיחקה ביחד עם בתה יעל אבקסיס בדרמת הטלוויזיה זוכת פרס האקדמיה לטלוויזיה "חתה יסבח סבח", בבימויו של דוד דרעי. בסרט זה גילמה ריימונד את ליליאן אלמקייס, אלמנה קשת יום, המתמודדת עם אימה המעורערת ועם בתה השרויה במערכת יחסים קלוקלת. על תפקידה בסרט זה זכתה בפרס האקדמיה לטלוויזיה לשחקנית הטובה ביותר לשנת 2005. ריימונד גם שרה את שיר הנושא "נשבעתי". זהו השיר הראשון שהיא הקליטה בישראל בעברית לבדה. את מילות השיר כתב אורי ויסברוד, והלחן הוא של מלחין הדרמה כולה יונתן בר גיורא. בשנת 2012 שיחקה בסדרת הטלוויזיה "אמא ואבאז" ששודרה ב-HOT בתפקיד יהודית ישראל, אמא של סמי. בשנת 2018 יצא השיר באלבום האוסף "תֶּמוֹת" בהליקון. בשנת 2019 שיחקה בסדרה "הנערים" של רשת HBO. בשנת 2020 ראה אור הסרט התיעודי "ריימונד אל בידאוויה" בהפקה ובימוי של יעל אבקסיס. הסרט הוקרן לראשונה באירוע הפתיחה של פסטיבל דוקואביב של אותה השנה. על משחקה ב"חתה יסבח סבח", סרטו של דוד דרעי, זכתה לראשונה אבקסיס בפרס האקדמיה לטלוויזיה לשחקנית הטובה ביותר. בנוסף, זכה הסרט בפרס האקדמיה לקולנוע ולטלוויזיה לדרמה הטובה ביותר לשנת 2005. בשנת 2017 זכתה בפרס תור הזהב למפעל חיים. "דאוויני דאוויני" – (ארבעה שירים), קוליפון "אנא מטייבה" – (ארבעה שירים), קוליפון "שירים מרוקאיים" – (ארבעה שירים), קוליפון "אלבאס" – (חמישה שירים), קוליפון "אל שינה אל ערוסה" – (חמישה שירים), קוליפון ריימונד אבקסיס, במיזם "אישים" לתיעוד היצירה הישראלית ריימונד אבקסיס, במסד הנתונים הקולנועיים IMDb (באנגלית) ריימונד אבקסיס, באתר "אידיבי", מאגר הידע העברי לקולנוע ישראלי ועולמי ריימונד אבקסיס, באתר ספר הקולנוע הישראלי ריימונד אבקסיס, באתר AllMovie (באנגלית) ריימונד אבקסיס, במסד הנתונים הקולנועיים KinoPoisk (ברוסית) ריימונד אבקסיס, באתר ספוטיפיי ריימונד אבקסיס, באתר MusicBrainz (באנגלית) ריימונד אבקסיס, דף שער בספרייה הלאומית "נשבעתי" - שיר הנושא של הדרמה "עד שיגיע מחר", באלבום האוסף "תֶּמוֹת" של הליקון (חברה)* אבי שושן, "40 שנה אני מספר אחת", באתר ynet, 3 במאי 2010 אבי שושן, ריימונד אבקסיס: צריך לדבר עם הילדים במרוקאית, באתר ynet, 27 במאי 2012 יעקב בר-און, ‏ריימונד אבקסיס על מירי רגב: "אומרת את כל האמת בפנים", באתר מעריב אונליין, 18 ביוני 2017 דני קושמרו, ‏הסודות מבית אבקסיס: "יש אימהות שלא יודעות להיות אימא", באתר ‏מאקו‏, 18 בדצמבר 2020 דודי פטימר, ‏ריימונד אבקסיס חוגגת 80 ומספרת על ההצלחות ועל הנפילות, באתר מעריב אונליין, 25 בפברואר 2023